**ПРОТОКОЛ № 32**

**21.01.2020 г.гр.Провадия**

Днес, 21 януари 2020 г, от 17.00 часа, в стая 204 в сградата на общинската администрация се проведе заседание на Общинската избирателна комисия Провадия.

Заседанието се води от Валерий Радев - председател.

 На заседанието присъстваха всички членове на комисията: Валерий Иванов Радев, Тодорка Николова Иванова, Женя Тодорова Милкова, Валентина Костадинова Кирова, Ивайло Дианов Парушев, Мадлена Юрийева Самуилова, Драгомир Георгиев Георгиев, Галина Георгиева Стоянова, Гергана Петрова Николова, Росица Тодорова Стоянова, Стойка Славова Велева – Йорданов, Виолета Асенова Мишкова

Председателят установи наличието на необходимия съгласно изискванията на чл. 85, ал. 3 от ИК кворум за провеждане заседание на ОИК, а именно 13 членове на комисията, поради което предложи то да премине при следния

**ДНЕВЕН РЕД:**

 1.Приемане на решение по уведомление от общинския съветник Красен Добрев Кирчев, с Вх. №168/08.01.2020 г., относно неизпълнение на задължение по чл.40, ал.3 във вр.с чл.41, ал.1 от Закона за местното самоуправление и местната администрация от кмета на кметство Манастир, община Провадия – Николай Димитров Стоянов.

 2. Приемане на решение по уведомление на общинския съветник Красен Добрев Кирчев, с Вх.№167/08.01.2020 г., относно неизпълнение на задължение по чл.40, ал.3 във вр.с чл.41, ал.1 от Закона за местното самоуправление и местната администрация от кмета на кметство .Храброво, община Провадия - Александра Нанева Симеонова.

 3.Други

 Гласували: 13.

 Гласували „ЗА” -13 - Валерий Иванов Радев, Тодорка Николова Иванова, Женя Тодорова Милкова, Валентина Костадинова Кирова, Ивайло Дианов Парушев, Мадлена Юрийева Самуилова, Драгомир Георгиев Георгиев, Галина Георгиева Стоянова, Гергана Петрова Николова, Росица Тодорова Стоянова, Стойка Славова Велева – Йорданова, Росица Хинева Петрова, Виолета Асенова Мишкова.

 Против-няма

 **По първа точка от дневния ред:**

 Валерий Радев попита дали има някой,който да не се е запознал с уведомлението, възражението на г-н Стоянов и приложените към тях документи и напомни, че всеки член на ОИК ги е получил на електронната си поща предварително. Всички са се запознали. Към възражението на Николай Димитров Стоянов са приложени следните документи:

1.Заявление до Агенцията по вписванията- Търговски регистър

2.Справка от НАП – Варна

3.Декларация за регистрация на самоосигуряващо се лице

4.Извлечение от Търговския регистър

.

 Валерий Радев съобщи ,че днес, 21.01.2020 г., е постъпило и уведомление от Николай Стоянов до ОИК за предприетите от него действия по чл.41 ал.3. След това той предостави думата на членовете на ОИК за изразяване на становища.

 Изказвания направиха:

Галина Стоянова: Моето мнение е, че не са налице основанията на 41 ал.3. Приложените документи сочат, че търговската си дейност Стоянов е преустановил на 29.11.2020 г. Направил е уведомление в НАП, че желае да заличи търговската си дейност и да му бъде издадено удостоверение по чл.77.от Търговския регистър и е видно, че е предприел нужните действия. Не е налице несъвместимост, поради която да бъдат прекратени пълномощията му като кмет на кметство.

Росица Хинева:Той е направил всичко необходимо – предприел е действия в срок за прекратяване на търговската си дейност, но не е уведомил ОИК и Общинския съвет – Провадия.

Ивайло Парушев: Длъжен е да предприеме мерки за прекратяване на търговската си дейност и да уведоми ОбС и ОИК. Не го е направил в срок.

Женя Милкова: По чл.41 ал.3 има два ангажимента - да предприеме действия и да уведоми. Спазил е само единия си ангажимент. Въпросът е, кое е по-важното за обществото: да предприеме действия за прекратяване на търговската си дейност или да уведоми? Мисля,че първото е по-важно. Той не е спазил второто изискване.

Драгомир Георгиев: Важното е, че е прекратил търговската си дейност–тя е несъвместима със заеманата длъжност и през мандата може да изпадне в ситуация на конфликт на интереси. Съществената част от изискването на закона е изпълнена.

Валерий Радев: Факт е,че е предприел действия,но не е направил уведомление.Според чл.41 ал.3 и предприемането на действия за прекратяване и уведомяването на ОбС и ОИК следва да бъдат извършени, при това в посочения едномесечен срок. заедно.Така,че изискването на закона не е изпълнено. А като реплика на някои от изказалите се по-рано не можем да преценяваме кое е по-важно и кое по-малко важно. Преценката е на законодателя и щом е текст от дейсващ закон трябва да се изпълнява.

Мадлена Самуилова: Казано с две думи, работата е свършена наполовина.Това не означава, че е изпълнил задължението си по изискването на закона.

Валентина Кирова:Ние изискахме от Общ съвет копие от входящия регистър, за да установим подадени ли са уведомления по чл.41 ал.3.Т ам няма нито едно подадено заявление. Питам /малко риторично/, мислите ли, че няма други кметове в такава ситуация и ще продължаваме ли по този начин да се занимаваме – едни по един.

Валерий Радев: Ще продължаваме -стига да бъдем уведомени.Ние не можем да се самосезираме.

 След приключване на разискванията и изложените от членовете й аргументирани становища, ОИК Провадия проведе процедура на гласуване, при която:

 Гласували: 13

 **„ЗА”** прекратяване пълномощията на Николай Димитров Стоянов като кмет на кметство Манастир, община Провадия, на основание чл.41 ал.3 от ЗМСМА, гласуваха общо **8 /осем/ членове**: – .Валерий Иванов Радев, Тодорка Николова Иванова, Ивайло Дианов Парушев, Мадлена Юрийева Самуилова, Росица Тодорова Стоянова, Стойка Славова Велева – Йорданова, Росица Хинева Петрова, Виолета Асенова Мишкова.

 **„ПРОТИВ” – 5 /пет/ членове**: - Женя Тодорова Милкова, Валентина Костадинова Кирова, Драгомир Георгиев Георгиев, Галина Георгиева Стоянова, Гергана Петрова Николова.

 В резултат на проведеното гласуване Общинска избирателна комисия Провадия прие следното:

 **Р Е Ш Е Н И Е**

**№  250/21.01.2020 г.**

На основание чл.87, ал.1, т.1от ИК и чл.42,ал.1, т.5 и ал. 3 от ЗМСМА и във връзка с Решение 1685-МИ от 20.11.2019 г. на ЦИК, Общинска избирателна комисия Провадия, реши:

**Отказва да прекрати пълномощията на Николай Димитров Стоянов, като кмет на кметство село Манастир, община Провадия, избран с Решение № 234-МИ/04.11.2019 г. на Общинска избирателна комисия Провадия, поради отсъствие на несъвместимост по смисъла на чл. 42, ал.1, т.5, във вр. с чл. 41,ал.3 във вр. с чл.41, ал.1 от ЗМСМА.**

**Мотиви:**

На 08.01.2020 г. в ОИК Провадия е администрирано Уведомление с Вх. № 68/08.01.2020 г., депозирано от Красен Добрев Кирчев, в което е обективирано твърдение, че Николай Димитров Стоянов, избран за кмет на кметство село Манастир, не е изпълнил задълженията си по чл. 41, ал.3, във вр. с чл. 41, ал.1 от ЗМСМА, тъй като не е прекратил дейността на ЕТ „Ники – 2001-Николай Стоянов”, ведно с разпечатка от официалния интернет сайт на Търговски регистър, воден от Агенция по вписвания относно вписаните обстоятелства по партида на посочения търговец.

На осн. чл.42, ал.3 от ЗМСМА с писмено уведомление Николай Стоянов е известен за започналата процедура, както и за възможността да депозира в ОИК Провадия възражение относно визираните по–горе твърдения за наличие на несъвместимост.

 В рамките на предоставения тридневен срок в ОИК Провадия е администрирано с Вх. № 174/20.012020 г. възражение от Николай Димитров Стоянов, в което същият е изложил твърдения за отсъствие на визираните в чл.42, ал.1, т.5 от ЗМСМА обстоятелства, тъй като незабавно след избирането му за кмет на кметство село Манастир с решение № 234-МИ/04.11.2019 г. на ОИК Провадия е изпълнил задължението си да преустанови търговската си дейност като собственик на ЕТ „Ники – 2001-Николай Стоянов”, вписано в АВп/ТР с ЕИК 103620363, който към датата на възражението - 20.01.2020 г. е заличен и в подкрепа на твърденията си е представил писмени документи – Декларация за декларирани данни, приета в ТД на НАП Варна на 28.11.2019 г. с Вх. № 16490/29.11.2019 г. , Справка от ТД на НАП Варна за история на осигуряването като самоосигуряващо се лице, титулна страница на заявление до Агенция по вписвания с Вх. № 20200108124344, извлечение от Търговски регистър относно обстоятелствата, вписани по партида на търговеца.

На 10.01.2020 г. с писмо с вх. № 171/10.01.2020 г., депозирано в отговор на отправено от ОИК Провадия искане, Председателят на ОбС Провадия е уведомил членовете на комисията, че в деловодството на Общински съвет Провадия не са постъпили уведомления по чл.41, ал.3 във вр. с ал.1 от ЗМСМА, като към писмото е приложено, удостоверено за вярност с оригинала, копие от регистъра за входяща кореспонденция на Общински съвет Провадия до 03.12.2020 г.

 От посочените по–горе писмени документи се установява следната фактическа обстановка:

На 04.11.2019 г. с Решение № 234-МИ/04.11.2019 г. на Общинска избирателна комисия Провадия Николай Димитров Стоянов е избран за кмет на кметство село Манастир, община Провадия. Към посочената дата същият е бил собственик на едноличен търговец с наименование ЕТ „Ники – 2001-Николай Стоянов”, вписано в АВп/ТР с ЕИК 103620363, със седалище и адрес на управление село Манастир, община Провадия, област Варна, което обстоятелство безспорно се установява от справка в ТР, чиято информация е публично достъпна. На 28.11.2019 г. Николай Стоянов е преустановил търговската си дейност, като е заявил това обстоятелство в ТД на НАП Варна, видно от приложената Декларация за регистрация на самоосигуряващо се лице и Справка за самоосигуряващо се лице, от които е видно, че приходната агенция е информирана за прекъсване на дейността именно на 28.11.2020 гл и е променила статуса на търговеца от „активен с осигуряване” на „прекъснал дейността” на същата дата. Установява се също, че Николай Стоянов е депозирал в АВп/ТР заявление – образец А1, обективиращо желанието му да заличи едноличния търговец на 08.01.2020 г., т.е. в деня, в който му е издадено необходимото за тази цел удостоверение по чл.10, ал.5 от КСО. Въз основа на предприетите от него действия на 14.01.2020 г. е вписано заличаването на търговеца. За посоченото заличаване Николай Димитров Стоянов, писмено на 21.01.2020 г. е уведомил ОИК Провадия, както и Председателя на ОбС Провадия, което обстоятелство е установено от извършената справка в регистъра за входяща кореспонденция.

Разпоредбата на чл.41, ал.1 от ЗМСМА  поставя забрана кметовете на общини, на райони и на кметства, кметските наместници, заместник-кметовете на общини и на райони и секретарите на общини да извършват търговска дейност по смисъла на Търговския закон, да бъдат контрольори, управители или прокуристи в търговски дружества, търговски пьлномощници, търговски представители, търговски посредници, синдици, ликвидатори или да участват в надзорни, управителни и контролни органи на търговски дружества и кооперации за времето на мандата им, а ал.3 на цитираната правна норма вменява на посочените лица  задължение в едномесечен срок от обявяването на изборните резултати, съответно от приемането на решението на общинския съвет, лице, което при избирането му за кмет заема длъжност или осъществява дейност по ал. 1 да предприеме необходимите действия за прекратяване на дейността и/или за освобождаването му от заеманата длъжност и уведомява писмено за това председателя на общинския съвет и общинската избирателна комисия. Неизпълнението на визираните задължения, законодателят изрично е посочил като основание за предсрочно прекратяване пълномощията на кметовете в текста на чл.42 от ЗМСМА, в частност чл.42, ал.1, т.5 от ЗМСМА.

Аналитичния прочит на установената фактическа обстановка, отнесена към релевантните за казуса правни норми обосновава извода, че Николай Димитров Стоянов е изпълнил, вменените му от разпоредбата на чл.41, ал.3 от ЗМСМА, задължения–в едномесечния срок от избирането му за кмет на кметство село Манастир е предприел действия по заличаване на ЕТ „Ники – 2001-Николай Стоянов4, вписано в АВп/ТР с ЕИК 103620363, със седалище и адрес на управление село Манастир, община Провадия, област Варна, чийто собственик и представляващ е бил към датата на избирането му за кмет – 04.11.2019 г., а след настъпване на посоченото обстоятелство – вписване заличаването на търговеца на 14.01.2020 г. в АВп/ТР, е уведомил писмено за посочения факт ОИК Провадия и председателя на ОбС Провадия. Визираното поведение съответства на съдържанието на чл.41, ал.3 от ЗМСМА, в която законодателят е обективирал задължение не за заличаване на качеството, обосноваващо несъвместимост, в случая притежаването на едноличен търговец, а предприемането на необходимите действия за прекратяване на дейността и/или за освобождаването му от заеманата длъжност . Снабдяването с нужните документи – удостоверение по чл.10, ал. 5 от КСО, съставляващо задължителна предпоставка за вписване заличаването на едноличния търговец, сочи предприемането на действия, което се потвърждава и от обстоятелството, че заявлението за заличаване е подадено в АВп/ТР незабавно, в деня на получаване на удостоверението на 08.01.2020 г. Фактът на осъществено вписване на обстоятелството в ТР след изтичане на едномесечния срок, считано от датата на избора, не може да се вмени в отговорност на конкретния правен субект, тъй като издаването на необходимото удостоверение и обработката на документите по направеното заявление е предоставено в правомощията на различни от него правни субекти. Депозирайки на 21.01.2020 г. уведомления до председател на ОбС Провадия и ОИК Провадия уведомления за резултатите от предприетите по отстраняване на обстоятелството, съставляващо несъвместимост по см. на чл.41, ал.1 от ЗМСМА действия, Николай Димитров Стоянов е реализирал изцяло вменените му задължения. В уведомлението адресирано до ОИК Провадия изрично е посочил, че съответния документ депозира в изпълнение на задължение и след настъпване на обстоятелството, което документът касае. Визираното поведението, сочи субективното отношение на адресата на задължението да изпълни точно възложеното му от закона от една страна, а от друга, дори да бъде прието, че същото е следвало да се изпълни в едномесечен срок, считано от датата на избора, то с депозираното заявление пропускът е саниран незабавно, като е постигната целта на закона.

Настоящото решение подлежи на обжалване в 7 – дневен срок от обявяването му, пред Административен съд Варна, чрез ОИК Провадия, по реда на чл. 459 от ИК.

**По втора точка от дневния ред** беше обсъдено вземането на решение по уведомление на общинския съветник Красен Добрев Кирчев, с Вх.№167/08.01.2020 г., относно неизпълнение на задължение по чл.40, ал.3 във вр.с чл.41, ал.1 от Закона за местното самоуправление и местната администрация от кмета на кметство .Храброво, община Провадия - Александра Нанева Симеонова.

Бе посочено, че към постъпилото възражение от Александра Нанева Симеонова са приложени следните документи:

1.Молба от Александра Симеонова до ВК „Труд” от 03.11.2003 г.за освобождаване от Контролния съвет на кооперацията.

2.Протокол от общо събрание на ВК „Труд”от 08.05.2004 г. за освобождаването и като член на Контролния съвет.

3.Протоколи от общо събрание на ВК „Труд” за периода 2004-2019 г.-15 бр.от които е видно,че Симеонова не била повторно избирана или участвала в контролния или друг орган на кооперацията

.

Бяха изказани следните мнения и становища:

Гергана Николова:Считам,че няма нарушение.От приложените документи е видно,че Симеонова е предприела действия още през 2004 г. Има решение на общото събрание. Решението на общото събрание се счита за прекратяване на дейността в състава на Контролния съвет на кооперацията.Тя няма вина за това, че заличаването не е отразено в Търговския регистър. Промяната в обстоятелствата се заявяват от Председателя.

Приложените протоколи показват, че повече не е била избирана.

Росица Хинева: Двата казуса са различни. При Симеонова-подала е молба, освободена е. Изпълнила е задължението си. Това, че не е отразено в Търговския регистър не е нейно задължение.

Галина Стоянова: Симеонова няма вина относно отразяването промяната на обстоятелствата в Търговския регистър. Няма и задължението да прави това.

Ивайло Парушев: Подкрепям мотивите от възражението. Приложените документи показват, че не участва в работата на контролния съвет и че не е била избирана повече.

Валерий Радев: Независимо от това, задължение на лицето е да следи промяната да бъде отразена. След като близо 16 години това не е станало, може ли да се каже в кой момент ще бъде заличена. Бездействието може да има сериозни последствия.

Гергана Николова: Бездействието на кооперацията, не на Симеонова. От момента на вземане на решение на общото събрание, участието на Симеонова в контролния съвет е прекратено.

Виолета Мишкова: В Търговския регистър няма отразена промяна–няма вписана промяна, която да е видна.Това обстоятелство е основание за прекратяване на пълномощията.

Тодорка Иванова: Защо толкова години не е проверила в Търговския регистър?!

Валентина Кирова: Това не се изисква от нея, няма законов текст, който да изисква това. Общото събрание е взело решение за освобождаването и. За Симеонова проблемът и задължението и по закона са приключили.

След приключване на разискванията и изложените от членовете й аргументирани становища, ОИК Провадия проведе процедура на гласуване, при която:

 Гласували: 13

 **„ЗА”** прекратяване пълномощията на Александра Нанева Симеонова като кмет на кметство Храброво, община Провадия, на основание чл.41 ал.3 от ЗМСМА, гласуваха общо **2 /двама/ членове**: – Валерий Иванов Радев, Виолета Асенова Мишкова.

 **„ПРОТИВ” – 11 /единадесет/ членове**: - Женя Тодорова Милкова, Тодорка Николова Иванова, Валентина Костадинова Кирова, Ивайло Дианов Парушев, Мадлена Юриева Самуилова, Драгомир Георгиев Георгиев, Галина Георгиева Стоянова, Гергана Петрова Николова, Росица Тодорова Стоянова, Стойка Славова Велева – Йорданова, Росица Хинева Петрова.

 В резултат на проведеното гласуване Общинска избирателна комисия Провадия прие следното:

 **Р Е Ш Е Н И Е**

**№  251/21.01.2020 г.**

 На основание чл.87, ал.1, т.1от ИК и чл.42,ал.1, т.5 и ал. 3 от ЗМСМА и във връзка с Решение 1685-МИ от 20.11.2019 г. на ЦИК, Общинска избирателна комисия Провадия, реши:

 Отказва да прекрати пълномощията на Александра Нанева Симеонова на кмет на кметство село Храброво, община Провадия, област Варна, избран с Решение № ………..-МИ/28.10.2019 г. на Общинска избирателна комисия Провадия, поради отсъствие на несъвместимост по смисъла на чл. 42, ал. 1, т. 5, във вр. с чл. 41, ал. 3 във вр. с чл. 41, ал. 1 от ЗМСМА.

 **Мотиви**

В ОИК Провадия постъпи Уведомление с Вх. № 167/08.01.2020 г. от Красен Добрев Кирчев, общински съветник в Общински съвет Провадия с искане за извършване на проверка с оглед наличие на несъвместимост на Александра Нанева Симеонова със заеманата от нея длъжност кмет на кметство по см. на чл. 41, ал. 1 от ЗМСМА, поради участие в контролен съвет на Всестранна кооперация „Труд” с. Храброво, ведно с разпечатка от официалния интернет сайт на Търговски регистър, воден от Агенция по вписвания относно вписаните обстоятелства по партида на посочената кооперация.

 Съобразно процедурата по чл. 42, ал. 3 от ЗМСМА на проведено свое заседание на 09.01.2020 гл ОИК Провадия взе решение да предостави на лицето Александра Нанева Симеонова тридневен срок от получаване на уведомление да представи възражение. Видно от известие за доставка изпратеното Уведомление Изх. № 51/ 09.01.2020 г. е получено от Александра Нанева на 15.02.2020 г, като в ОИК Провадия е постъпило на 20.01.2020 г. писмо ведно с приложени документи, поради което срокът по чл.42, ал.3 от ЗМСМА за представяне на възражение е спазен.

На 10.01.2020 г. с писмо с Вх. № 171/10.01.2020 г., депозирано в отговор на отправено от ОИК Провадия искане Председателят на ОбС Провадия е уведомил членовете на комисията, че в деловодството на Общински съвет Провадия не са постъпили уведомления по чл.41, ал.3 във вр. с ал.1 от ЗМСМА, като към писмото е приложено, удостоверено за вярност с оригинала копие от регистъра за входяща кореспонденция на Общински съвет Провадия до 03.01.2020 г.

От приложените Молба с Вх. № 29 от 03.11.2003г., протоколи от 08.05.2004г., 06.11.2004 г., 28.05.2005 г., 15.04.2006 г., 12.04.2008 г., 04.04.2009 г., 20.03.2010 г., 02.04.2011 г., 07.04.2012 г., 20.04.2013 г., 26.04.2014 г., 25.04.2015 г., 16.04.2016 г., 22.04.2017 г., 21.04.2018 г. и 23.03.2019 г. от проведени Общи събрания на Всестранна кооперация „Труд”, с. Храброво, община Провадия и обективираните във възражението обяснения се установява следната фактическа обстановка.

Александра Нанева Симеонова е подала на 03.11.2003 г. молба до ръководството на Всестранна кооперация „Труд” с. Храброво, община Провадия за освобождаването й като член на Контролния съвет. От представено копие от протокол от проведено на 08.05.2004 г. Общо събрание се установява, че членовете на кооперацията са взели решение за освобождаване на Александра Нанева Симеонова като член на Контролния съвет. От представени протоколи от последващи заседания на Общото събрание на кооперацията в периода от заседанието от 08.05.2004 г. до последното през 2019 г., а именно от 06.11.2004 г., 28.05.2005 г., 15.04.2006 г., 12.04.2008 г., 04.04.2009 г., 20.03.2010 г., 02.04.2011 г., 07.04.2012 г., 20.04.2013 г., 26.04.2014 г., 25.04.2015 г., 16.04.2016 г., 22.04.2017 г., 21.04.2018 г. и 23.03.2019 г. се установява, че не е било вземано решение за избирането на лицето в органите на управление и контролния съвет на Кооперацията.

Във възражението Александра Нанева е посочила, че инициативата и действията по вписвания на промени в обстоятелствата по партидата на кооперацията са предоставени по закон на нейния председател, поради което не можела да предприеме действия по собственото си заличаване в търговския регистър. Посочва, че след избирането й за кмет на кметство с. Храброво на 28.10.2019 г. не е предприела действия по уведомяване на председателя на общински съвет Провадия и председателя на ОИК Провадия, тъй като е считала правоотношенията си с кооперацията за прекратени със освобождаването й от общото събрание на член-кооператорите, поради което приела, че задълженията й в тази връзка са приключили.

С оглед представените по преписката документи и направеното възражение ОИК Провадия намира от правна страна следното.

Според разпоредбата на чл.41, ал.1 от ЗМСМА кметовете на кметства не могат да участват в надзорни, управителни и контролни органи на търговски дружества и кооперации за времето на мандата им. Ал.3 от същата норма ги задължава в едномесечен срок от обявяването на изборните резултати да предприемат необходимите действия за освобождаването им от заеманата длъжност и уведомяват писмено за това председателя на общинския съвет и общинската избирателна комисия.

Видно от представените писмени материали се установява, че Александра Нанева Симеонова е изпълнила изцяло вменените й задължения, тъй като е предприела действия по освобождаването й от състава на контролния съвет на Всестранна кооперация „Труд” с. Храброво още през 2003 г. с молба Вх. № 29 от 03.11.2003 г. От освобождаването й от Общото събрание на кооперацията на 08.05.2004 г. Александра Нанева е прекратила фактически участието си в контролния орган и до настоящия момент не е осъществявала подобна дейност. Съдебната практика е категорична, че Решенията на ОС на кооперацията, включително и тези за избор на органи на управление и контрол, пораждат действие от момента на вземането им. Това следва и от разпоредбата на чл.61 от ЗК, която би била излишна в случаите, когато решенията на ОС на кооперацията влизат в сила едва след като изтече срока за оспорването им или след потвърждаването им по надлежния ред. Поради това във вътрешните отношения между член–кооператорите решенията на ОС на кооперацията пораждат действие от момента на вземането им. Вписването в ТР е от значение за отношенията между кооперацията и третите добросъвестни лица.

Цитираната по-горе разпоредба, касаеща задължението за уведомяване на председателя на общинския съвет и общинската избирателна комисия не е нарушена в случая, доколкото активност за лицето на изборна длъжност се дължи само, ако към датата на избирането му за кмет на кметство лицето е участвало в състава на управителния или контролния съвет на кооперацията. В настоящия казус действията за прекратяване участието в КС на кооперацията са предприети от Нанева много преди избирането й за кмет на населеното място, поради което уведомяване не се дължи. За изчерпателност следва да се посочи, че лицето, видно от даденото обяснение, съдържащо се във възражението, не е имало съзнание, че трябва да уведоми съответните административни органи за напускането си, тъй като е била убедено, че това е сторило още през 2003 г. с подаване на заявлението за освобождаване от членство в контролния съвет.

Настоящото решение подлежи на обжалване в 7 – дневен срок от обявяването му, пред Административен съд Варна, чрез ОИК Провадия, по реда на чл. 459 от ИК.

**По трета точка от дневния** ред: - Валерий Радев запозна ОИК със следното:

1. Разговарял е с г-н Николов от ЦИК, докладчик по случая с Дамян Христов. Напомни за решението, което трябва да изпратим. Уверих го, че решение № 249/16.01.2020 г. за започване на процедурата за частичен избор на кмет на кметство Бозвелийско е изпратено.

2. Под №752 е насрочено дело на ВАС на 29.01.2020 г. в зала №2 по касационната жалба на Дамян Христов Дамянов, за което ОИК е призована като страна. Явяването по делото във ВАС не е задължително и предлагам да не изпращаме представител. Има ли други предложения?Други предложения не бяха направени.

След изчерпване на дневния ред заседанието беше закрито в 18.10 часа.

ПРЕДСЕДАТЕЛ:

 /Валерий Радев/

СЕКРЕТАР:

 /Валентина Кирова/